Мектепте алғашқы әскери дайындық пәнін оқытудың тәрбиелік маңызы.

Дана халқымыз «Тәрбие тал бесіктен басталады», «Баланы бастан» деп бекер айтпаған. «Бала ұяда не көрсе, ұшқанда соны іледі» демекші, болашақ ұрпақтың саналы, білімді, адамгершілікті болып қалыптасуында педагог мамандардың алар орны ерекше. Осы орайда жалпы білім беретін мектептерде алғашқы әскери дайындық пәнін оқытудың маңызы туралы айтпақпыз.

Алғашқы әскери дайындық пәні – Қазақстан Республикасы азаматтарын Қарулы Күштерде, басқа да әскер және әскери құрамаларда қызмет етуге дайындайтын оқыту пәні болып табылады. Пәннің негізгі мақсаты:

* Қазақстан Республикасы Қарулы Күштерінде қызмет ету туралы түсінігін және әскери іс негіздері бойынша оқушылардың білімін қалыптастыру;
* Оқушылардың өмірлік қабілеттері мен дағдыларының дамуын қалыптастыруға ықпал ету;
* Төтенше жағдайларда адамның тіршілік әрекетінің қауіпсіздік негіздерін меңгеруі;
* Қажетті әскери білім мен практикалық дағдыларға ие болу, т.б.

Алғашқы әскери дайындық пәні оқушыларды елін сүюге,патриотизмге дайындауда үлкен рөл атқарады. Республика жастарын Отан қорғаушысы ретінде жауынгерлік және адамгершілік жағынан жан-жақты тәрбиеленуде, елдің тағдыры, жас егеменді мемлекеттің қауіпсіздігі алдында жоғары жауапкершілік сезімін қалыптастыруда әскери тәрбиенің және қызметтің орыны зор.

Ғасырлар бойы халқымыз ұрпағын ізгілікке, өз елін сүюге баулып келеді. Бұл берік қалыптасқан дәстүрді ұлттық тәрбиенің өзегі, діңгегі десе де болады. «Атаның ұлы болма,адамның ұлы бол» деп келіп, адамнынң ұлы болуы үшін кісіге «Нұрлы ақыл, ыстық қайрат, жылы жүрек» керектігін ұлы Абай да жеріне жеткізе осиет етіп кетті. Бұл өсиет,пікірлер бүгінгі жастарымызға жеке тұлғаны патриотизм рухында тәрбиелеудің темірқазығы.

Өз отаның сүйген ұрпақ тәрбиелеу білім беру мекемелеріндегі әскери-патриоттық жұмыстың басты өзегі болуы керек. Өйткені кез келген егеменді

мемлекет сияқты Қазақстан өзінің қорғаныс қабілетін сақтауды маңызды мемлекеттік міндеттердің және бүкіл халықтың ісі деп санайды.

Жастарды отанды қорғауға даярлау, жас азаматтың патриоттық танымдары мен мінездерін қалыптастыру ауыр және сан қырлы үрдіс. «Отанды сүю от басынан басталады», отансүйгіштік қасиетті қалыптастыруда отбасы тәрбиесінің маңызы зор. Патриот, ержүрек адамды, табанды күрескерлерді тәрбиелеудің негізі оқу орындарында қаланады.

Әскери- патриоттық тәрбие жасөспірімдерді еліне деген сүйіспеншілікке, ұлттық армия сапасында адал қызмет атқаруға, азаматтық, адамгершілік қасиеттерді бойына сіңіруге баулиды. Бала әрдайым өмірге қызыға қарайды,бәрін үйренгісі келеді, еліне керекті азамат болып өскісі келеді.сондықтан қазіргі заманға сай жастарға патриоттық тәрбие беру,тек алғашқы әскери дайындық сабағында ғана емес барлық сабақтарда қамтылыуы керек,және әскери бөлімшелермен тығыз қарым-қатынас орнатыу,білімгерлерге әскери өмірді көрсету,әскери –патриоттық тақырыпта жарыстарды жиі ұйымдастыру керек.